text: Flygtninge får danskundervisning på arbejdspladsen 
  31 august 2016 kl. 17.11
  På Nordisk Dækimport i Brørup undervises ansatte i det danske sprog, mens de er på arbejde. 
  Virksomheden Nordisk Dækimport oplever ofte sprogproblemer med de mange flygtninge, som kommer i arbejdsprøvning på  virksomheden. 
  Derfor tilbydes de dansk undervisning 2x2 timer om ugen, mens de er på arbejde. Det er et samarbejde mellem NDI og jobcenter Vejen.
  En af dem er kurderen Muhamed Muhamad Ali, der kommer fra Syrien. Han har boet i Danmark i 2 år og modtager nu danskundervisning et par gange om ugen på sin arbejdsplads. Her lærer han fagudtryk, der passer til det job, han har som smed og lærer også ord og sætninger, så han kan tale og begå sig med sine kolleger på NDI.
  Virksomheden betaler de ansattes arbejdstid, og jobcenteret stiller en lærer til rådighed.  
  Ifølge Nordisk Dækimport er det et socialt ansvar at tage flygtninge i jobprøvning og dermed give dem en chance for at få et arbejde. Samtidig mærker de,  at det giver topmotiverede ansatte, når de får undervisningen som en bonus, mens de er på arbejdspladsen i forvejen.
  Kom med ind på Nordisk Dækimport i aften i vores nye serie " Med på job".
  Det er kl 19.55 og 22.35 på TV SYD+
  